Milyen zene okoz eufóriát? – Hangtárnok
Az olvasóink ajánlják/zenetudós
Milyen zene okoz eufóriát?
Posted	on	 2011-01-17 by	Trinity / 2 hozzászólás
Dr. Meskó Bertalan blogja, a MedIQ az orvoslás és a genetika furcsa, érdekes híreiről, a web 2.0 és az orvoslás kapcsolatáról szól. Olvasott egy cikket a Nature Neuroscience lapjain, amely azokat a lehetséges magyarázatokat igyekszik bizonyítani, hogy bizonyos zenék tényleg eufóriát tudnak okozni az emberben, illetve miért olyan fontos a zene a népszokásokban, filmekben, marketingben. A lényeg az, hogy a zene hatása az agyban a jutalmazó hatású dopamin-felszabadulással van összefüggésben, amit sok tényező okozhat. Akár az is, ha ismerjük az adott dalt és így ismerjük, szinte várjuk a soron következő hangokat is.
A szerző, Robert Zatorre, létre is hozott egy oldalt, ahol azokat a zeneszerzőket és modern számokat sorolja fel, melyek várhatóan ilyen dopamin-felszabadulást okoznak. A klasszikusok közül Barber: Adagio for Strings c. műve (amely A Szakasz zenéjeként vált közismertté),
Beethoven 9. szimfóniájának 2. tétele, Debussy Holdfénye, míg a modern számok közül az Explosions in the Sky: First Breath After Coma és Tiesto: Adagio for Strings c. átdolgozása a legstimulálóbbak. A listán nagy örömömre szerepel a Led Zeppelin Moby Dick-je is, érdemes böngészgetni a listát: itt
Valóban komoly eufóriát okozott nekem, ahogy Bonzo nyomja:
(via MedIQ by dani)
agy, dopamin, eufória, zene
Megmentheti egy könyv az életed?
2011-01-17 - 18:55
No, megvan a mai Dopamin adagom 😀
2011-01-17 - 19:29
szegény Bonzo, szegény mi, hogy olyan hamar elment 🙁